Illyustrativ foto/AP Samarqand viloyatining Narpay tumanida er xotini ustidan arz qilib 102 raqamiga qo‘ng‘iroq qildi, deb yozmoqda “Zarafshon” nashri “Paxtakor ovozi” gazetasiga asosan. “Tumanimizning “Istiqlol” mahallasida yashovchi B.A. 102 raqamiga qo‘ng‘iroq qilib qat’iy ohangda ichki ishlar xodimlarining himoya qilishlarini so‘radi. Axir, N.T. eri B.A.ni yomon urib, tan jarohati yetkazibdi. Nigora baquvvat xotin bo‘lsa kerakki, erkaklar undan himoyalanish uchun chetdan madad so‘rayapti”, deb yozadi “Paxtakor ovozi”. Nashrning yana bir xabarida boshqa bir erkak kelini ustidan shikoyat qilib 102ga qo‘ng‘iroq qilibdi. “Yonariq”lik G.U.ning erining uyida qilgan janjali qaynotasi o‘takasini yorgan shekilli, o‘g‘li qolib, o‘zi ichki ishlar bo‘limiga murojaat qilib, kelini dastidan “dod” dedi. Ishqilib, “zaif”gina erkak zoti qattiqroq shikast yemagan bo‘lsa bo‘ldi, deb yozadi maqola muallifi.